ප‍්‍රශ්නය - ඔබ එතැනදි විරුද්ධ වුණා ද? පිළිතුර - මම උත්සාහ කළේ අතුරු වාර්තාව පිළිබඳ අදහස එතැනට ගන්න එක වළක්වන්නයි. මොකද මුලින් අර යෝජනා කතා කරලා එකඟතාවකට ආවොත්නේ අතුරු වාර්තාවක් දීගන්න පුළුවන් වෙන්නේ. මම හිටියේ අතුරු වාර්තා කතාව මෙතැනට දැන්ම කිව්වොත් විරුද්ධ අය කලබල වෙනවා. ඒක බාධාවක් කියන ස්ථාවරයේ. ඉතින් එහෙම තිබියදී ඔය අවසන් කමිටුවට මට යන්න බැරි වුණා. මැතිවරණ ව්‍යාපාරයේ හිටපු නිසා එතැනදී තමයි ජාතික හෙළ උරුමය තීරණය කරලා තියෙන්නේ ඉවත් වෙන්න. අපේ පක්‍ෂයේ ස්ථාවරයනම් ඉවත් වෙනවානම් අපේ පක්‍ෂ තුනම සාකච්ඡා කරලා තමයි ඒක සිදුවිය යුත්තේ කියලා. ඒ වගේම ඉවත් වෙනවානම් අර යෝජනා ගැන අතුරු වාර්තාවක් ඉදිරිපත් කරන්න ඉඩක් නෑ කියලා අපටම සනාථ විය යුතුයි. නමුත් එහෙම ඉඩක් ඉතිරි වෙලා නෑ කියලා අපි හිතන්නේ නෑ. ඒ නිසා තිබෙන කුඩා හෝ ඉඩකඩ ඇතුළේ අපේ අරමුණ ඉටු කරගන්න මැදිහත් වෙනවා. ඒ නිසා අපි ගැනම එහෙම ඉවත්වීමේ තීරණයක නෑ.